|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  ***Комисија за доделу стипендија***  Број: III 02 67-5  Дана:23.01.2023. године  К и к и н д а |
| *Трг српских добровољаца 12, 23300 Кикинда, тел 0230/410-..., факс: 0230/410-\_\_\_, e-mail: \_\_\_\_\_\_\_\_\_@kikinda.org.rs* | |

Комисија за доделу стипендија на основу члана 55., става 1., тачке 24. Статута Града Кикинде („Службени лист града Кикинде“, број: 4/19) и члана 14. Правилника о студентским стипендијама („Службени лист града Кикинде“, број: 2/23) расписује и објављује:

**ЈАВНИ КОНКУРС ЗА ДОДЕЛУ СТИПЕНДИЈА СТУДЕНТИМА ВИСОКОШКОЛСКИХ УСТАНОВА СА ТЕРИТОРИЈЕ ГРАДА КИКИНДЕ ЗА ШКОЛСКУ 2022/23. ГОДИНУ**

**I**

**Право учешћа на Јавном конкурсу имају:**

* Студенти прве године студија као и студенти прве године студија са хендикепом и хроничним болестима који се школују у образовној установи чији је оснивач Република Србија или акредитованој установи у Републици Србији са седиштем у Републици Србији;
* Студенти друге и виших година студија првог и другог степена који се школују у образовној установи чији је оснивач Република Србија или акредитованој установи у Републици Србији са седиштем у Републици Србији, а који су остварили просечну оцену најмање 8,50 у претходној години студија;
* Студенти друге и виших година студија првог и другог степена у образовној установи чији је оснивач Република Србија, a који имају хендикеп или хроничну болест, а који су остварили просечну оцену најмање 7,00 у претходној години студија .

**II**

**УСЛОВИ ЗА УЧЕШЋЕ НА КОНКУРСУ:**

**IIА – ОПШТИ УСЛОВИ:**

Студенти могу конкурисати за стипендије Града Кикинде под следећим општим условима:

* да је подносилац захтева држављанин Републике Србије;
* да подносилац захтева има пребивалиште на подручју Града Кикинде;
* да се школује у образовним установама чији је оснивач Република Србија или акредитованој установи у Републици Србији са седиштем у Републици Србији;

Докази који подносе **сви учесници** конкурса:

* уверење о држављанству Републике Србије (не старије од 6 месеци);
* фотокопија (извод из читача) личне карте/уколико се испуњење услова не може утврдити из фотокопије личне карте као доказ се подноси уверење о пребивалишту издато од стране надлежног органа;
* фотокопија картице текућег рачуна подносиоца захтева или најближег сродника;
* образац пријаве на конкурс (који можете преузети у прилогу на сајту Града (**www.kikinda.org.rs**)).

**IIБ – ПОСЕБНИ УСЛОВИ:**

Право на добијање стипендије имају студенти као и студенти са хендикепом и хроничним болестима који су уписали **прву годину студија**, а испуњавају следеће услове:

* да су добитници титуле „Ученик генерације“ у средњој школи;
* да су чланови МЕНСЕ (међународно удружење натпросечно интелигентних особа);
* да су носиоци Вукове дипломе;
* да су на пријемном испиту на одабраном факултету/вишој школи остварили прво место на ранг листи;
* да су остварили просечну оцену у завршном разреду средње школе најмање 4,50;
* да се школују у образовним установама чији је оснивач Република Србија или образованој установи која је акредитована од стране Републике Србије са седиштем у Републици Србији;

Докази који се прилажу уз Образац пријаве:

* фотокопија сведочанства у завршном разреду средње школе школске 2021/22. године и оствареном просеку најмање 4,50;
* уверење о упису I године студија у школској 2022/23. години у образовној установи чији је оснивач Република Србија или образованој установи која је акредитована од стране Републике Србије са седиштем у Републици Србији;
* уверење издато од стране факултета или више школе о статусу редовног студента;
* изјаву у којој се наводе сви чланови домаћинства;
* уверење за сваког члана домаћинства који се налази на редовном школовању;
* потврда о висини примања за последња 3 (три) месеца која претходе месецу у којем је расписан конкурс за доделу стипендија за одрасле чланове породицe издата од стране организације, предузећа или предузетника код кога су запослени, потврда о висини пензије издата од стране Фонда за пензијско и инвалидско осигурање или потврда издата од стране надлежног органа о незапослености у случају да је члан породице незапослен, Уколико је неко од чланова породице приватни предузетник доставити уверење пореске управе о просечним приходима у претходна 3 (три) месеца;
* захтев за уверење о имовном стању – катастарски приход за све чланове у домаћинству, издата од Републичког завода за катастар непокретности (захтев можете преузети у Градској управи Кикинда, Трг српских добровољаца 12, канцеларија 17);
* фотокопију картице текућег рачуна подносиоца захтева или најближег сродника.
* у зависности по ком основу конкуришете доставити: или фотокопију дипломе „Ученик генерације“ или фотокопију Вукове дипломе или уверење о оствареном првом месту на ранг листи на пријемном испиту или доказ о чланству у МЕНСИ (међународном удружењу натпросечно интелигентних особа).
* Студенти са хендикепом и хроничним болестима прилажу и:
* потврда Удружења студената са хендикепом;
* Један од следећа три документа:
* Мишљење Интерресорне комисије
* Лекарско уверење издато од стране надлежне институције или доказа о хоспитализацији
* Извештај лекарске комисије или решење о праву на туђу негу и помоћ.

Право на добијање стипендије имају **студенти друге и виших година студија** који су на студијама **првог или другог степена**, а испуњавају следеће наведене услове:

* да подносилац захтева има најмању просечну оцену 8,50 на претходној години студија;
* да је подносилац захтева редован студент;
* у току студирања није изгубио годину;
* да је положио све испите из претходних година студија или да је из претходних година студија пренео највише три испита;
* да је студент од друге до завршне године основних студија (студенти првог степена студија);
* да је студент другог степена студија који није у радном односу, који је одмах по завршетку основних студија наставио студије другог степена и уколико испуњава остале услове у складу са правилником (студенти специјалистичких академских студија и мастер студија).

Докази који се подносе уз Образац пријаве:

* фотокопија (извод из читача) личне карте/уколико се испуњење услова не може утврдити из копије личне карте као доказ се подноси уверење о пребивалишту издато од стране надлежног органа;
* држављанство Републике Србије;
* уверење факултета/високе школе о уписаној години студија чији је оснивач Република Србија или који су акредитовани у Републици Србији;
* уверење факултета о оствареној просечној оцени на претходној години студија (најмања просечна оцена стечена на претходној години студија не може бити мања од 8,50) и уверење о положеним испитима током студирања;
* уверење да у току студирања није изгубио годину;
* уверење да је положио све испите из претходних година студија или уверење да нема више од три неположена испита из предходних година.
* уверење да је студент другог степена студија који није у радном односу, који је одмах по завршетку основних студија наставио студије другог степена и уколико испуњава остале услове у складу са конкурсом (студенти специјалистичких академских студија и мастер студија);
* изјаву у којој се наводе сви чланови домаћинства;
* уверење за сваког члана домаћинства који се налази на редовном школовању;
* потврда о висини примања за последња 3 (три) месеца која претходе месецу у којем је расписан конкурс за доделу стипендија за одрасле чланове породицe издата од стране организације, предузећа или предузетника код кога су запослени, потврда о висини пензије издата од стране Фонда за пензијско и инвалидско осигурање или потврда издата од стране надлежног органа о незапослености у случају да је члан породице незапослен, Уколико је неко од чланова породице приватни предузетник доставити уверење пореске управе о просечним приходима у претходна 3 (три) месеца;
* захтев за уверење о имовном стању – катастарски приход за све чланове у домаћинству, издата од Републичког завода за катастар непокретности (захтев можете преузети у Градској управи Кикинда, Трг српских добровољаца 12, канцеларија 17);
* фотокопију картице текућег рачуна подносиоца захтева или најближег сродника.

Право на учешће имају студенти **друге и виших** година студија **првог и другог степена**, а који имају **хендикеп или хроничну болест.**

* подносилац са хендикепом или хроничном болести има просечну оцену најмање 7,00 на претходној години студија;
* да је подносилац захтева редован студент;
* у току студирања није изгубио годину;
* да је положио све испите из претходних година студија или да је из претходних година студија пренео највише три испита;
* да је студент од друге до завршне године основних студија (студенти првог степена студија);
* да је студент другог степена студија који није у радном односу, који је одмах по завршетку основних студија наставио студије другог степена и уколико испуњава остале услове у складу са правилником (студенти специјалистичких академских студија и мастер студија);

Докази који се прилажу уз Образац пријаве:

* фотокопија (извод из читача) личне карте/уколико се испуњење услова не може утврдити из копије личне карте као доказ се подноси уверење о пребивалишту издато од стране надлежног органа;
* држављанство Републике Србије;
* уверење факултета/високе школе о уписаној години студија чији је оснивач Република Србија или који су акредитовани у Републици Србији;
* уверење факултета о оствареној просечној оцени на претходној години студија (најмања просечна оцена стечена на претходној години студија не може бити мања од 7,00) и уверење о положеним испитима током студирања;
* уверење издато од стране факултета или више школе о статусу редовног студента;
* изјаву у којој се наводе сви чланови домаћинства;
* уверење за сваког члана домаћинства који се налази на редовном школовању;
* потврда о висини примања за последња 3 (три) месеца која претходе месецу у којем је расписан конкурс за доделу стипендија за одрасле чланове породицe издата од стране организације, предузећа или предузетника код кога су запослени, потврда о висини пензије издата од стране Фонда за пензијско и инвалидско осигурање или потврда издата од стране надлежног органа о незапослености у случају да је члан породице незапослен, Уколико је неко од чланова породице приватни предузетник доставити уверење пореске управе о просечним приходима у претходна 3 (три) месеца;
* захтев за уверење о имовном стању – катастарски приход за све чланове у домаћинству, издата од Републичког завода за катастар непокретности (захтев можете преузети у Градској управи Кикинда, Трг српских добровољаца 12, канцеларија 17);
* фотокопију картице текућег рачуна подносиоца захтева или најближег сродника.
* потврда Удружења студената са хендикепом;
* Један од следећа три документа:
* Мишљење Интерресорне комисије
* Лекарско уверење издато од стране надлежне институције или доказа о хоспитализацији
* Извештај лекарске комисије или решење о праву на туђу негу и помоћ.

**III**

Са стипендистима се потписује уговор у коме се прецизирају међусобне обавезе уговорних страна, период за који се одобрава стипендија и висина стипендије, а што се утврђује према расположивим средствима у буџету Града Кикинде.

**V**

Рок за пријављивање на конкурс је од **23.01.2023. године до 06.02.2023. године**. Пријава и остала конкурсна документа, односно захтеви студената за доделу стипендије за школску 2022/23. годину подносе се у наведеном року Комисији за доделу стипендија Града Кикинде и **предају на писарници Услужног центра Града Кикинда (шалтер број 5) или поштом препоручено на адресу: Град Кикинда (са назнаком: Јавни конкурс за доделу стипендија студентима високошколских установа са територије Града Кикинде за школску 2022/23. годину), Трг српских добровољаца 12, 23 300 Кикинда.**

**НЕПОТПУНЕ И НЕБЛАГОВРЕМЕНЕ ПРИЈАВЕ НЕЋЕ БИТИ РАЗМАТРАНЕ.**

**НАПОМЕНА:**

Документација не може бити старија од 6 месеци.

Уз пријаву се подносе копије тражених доказа.

Тражена уверења могу бити исказана на једној или више исправа зависно од праксе факултета/високе школе и образаца које користе.

У складу са чланом 11. и чланом 11а. Закона о ученичком и студентском стандарду („Службени гласник Републике Србије“, број: 18/2010, 55/2013, 27/2018 – други закон и 10/2019), право на републичку студентску стипендију и право на стипендију за изузетно надарене студенте нема студент који је право на студентску стипендију остварио у складу са одлуком надлежног органа из буџета јединице локалне самоуправе, односно из буџета Републике Србије.

Председник Комисије за

доделу стипендија Града Кикинде

Иван Нинчић